Paul Vincent Donovan

Paul Vincent Donovan (født 1. september 1924 i Bernard i Iowa i USA, død 27. april 2011 i Wayland Township i Allegan County i Michigan) var biskop av den katolske kirke i USA. Han var første biskop av bispedømmet Kalamazoo i delstaten Michigan fra 1971 til 1994.

Liv og virke

Prest
Paul Donovan ble ordinert 20. mai 1950 til katolsk prest av biskop Joseph Henry Albers for bispedømmet Lansing (dit han hadde flyttet sammen med foreldrene og gikk på St. Mary's Cathedral High School). Seminarstudiene hadde vært ved St. Joseph Seminary i Grand Rapids i Michigan), St. Gregory Seminary i Cincinnati i Ohio og Mount St. Mary Seminary i Norwood i Ohio. Han studerte dessuten ved Pontifical North American College i Roma.

Biskop
Den 15. juni 1971 utnevnte pave Paul VI ham til den første biskop av det nyopprettede bispedømmet Kalamazoo i Michigan. Han ble bispeviet den  21. juli 1971 av kardinal John Francis Dearden av Detroit. Medkonsekratorene var biskopene Alexander M. Zaleski av Lansing og Michael Joseph Green av Reno i Nevada. 

Han var bispedømmebiskop i Kalamazoo i 23 år, og trakk seg tilbake i 1994 av helsemessige årsaker.

Biskop Donovan ble i en alder av 86 år funnet død den 27. april 2011 utenfor sitt kjøretøy etter en mindre ulykke i Wayland Township. Ifølge Kalamazoo Gazette hadde bilen hans i mørket havnet i en grunn dam. Han klarte å komme seg ut av bilen og nå en betongblokk noen meter unna, hvor han tydeligvis fikk et hjerteinfarkt. 

Allen Henry Vigneron, erkebiskop av Detroit, var hovedcelebrant ved begravelsesmessen 4. mai 2011 i bispedømmet Kalamazoos St. Augustine Cathedral. Robert C. Morlino, biskop av Madison i Wisconsin, var homilist. Ved begravelsesmessen deltok også erkebiskop Vignerons umiddelbare forgjenger i Detroit, kardinal Adam Joseph Maida, og begravelse fulgte på Mount Olivet Cemetery i Kalamazoo.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Kardinal John Francis Dearden (1907–1988) *1948
 Biskop Paul Vincent Donovan (1924–2011) *1971

Referanser

Katolske biskoper fra USA
Linjen Rebiba
Personer fra Dubuque County i Iowa
Personer fra Ingham County i Michigan
Alumni fra Pontifical North American College